paragraph_text: Filch ima mačku Gospu Norris koju često naziva "moja draga" i "srce". Neostvarena želja mnogih učenika je da "je dobro opale nogom". Ako Gospa Norris uhvati učenika koji je samo malo pretjerao u nečemu, Filch će doći za nekoliko sekundi. Mačka je neko vrijeme slijedila Hagrida kamo god je išao, vjerojatno po Filchevoj naredbi, što pokazuje veliku povezanost između mačke i vlasnika, a zbog čega ju je Hagrid želio upoznati s Očnjakom.